Diari Oficial de la Generalitat Valenciana


Sumari del DOGV 8430, del 23-11-2018 (2018/10037)

RESOLUCIÓ de 13 de novembre de 2018, de la directora general d'Eficiència i Règim Econòmic, d'ampliació del termini per a la presentació de la justificació de les subvencions per a la intervenció arquitectònica en locals destinats a la prestació d'assistència sanitària.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8430

Data del DOGV
:   23-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10557


Data del document
:   13-11-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 13 de novembre de 2018, de la directora general d'Eficiència i Règim Econòmic, d'ampliació del termini per a la presentació de la justificació de les subvencions per a la intervenció arquitectònica en locals destinats a la prestació d'assistència sanitària. [2018/10814]  
De conformitat amb el que estableix el resolc tercer de la Resolució de 8 de març de 2018, de la Conselleria de Sanitat Universal i Salut Pública, per la qual es convoquen subvencions per a la intervenció arquitectònica en locals destinats a la prestació d'assistència sanitària per part d'aquesta conselleria en municipi de la Comunitat Valenciana, en el que es disposa que el termini de justificació de les subvencions finalitza el 15 de novembre de 2018.  
En vista que el procés de concessió de subvencions es va resoldre l'11 de juliol de 2018, unit als terminis que de conformitat s'exigeix en la Llei 9/2017, de 8 de novembre, de contractes del sector públic per a l'adjudicació de les obres, s'entén que els beneficiaris no disposen de suficient termini per a dur a terme el compliment de la seua obligació de justificació el 15 de novembre de 2018 i tenint en compte el següent:  
  
  
Primer  
D'acord amb l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, l'òrgan concedent de la subvenció podrà atorgar, excepte precepte en contra contingut en les bases reguladores, una ampliació del termini establit per a la presentació de la justificació, que no excedisca de la meitat d'aquest i sempre que amb això no es perjudiquen drets de tercer.  
  
Segon  
La Llei 39/2015, d'1 octubre, de procediment administratiu comú de les administracions públiques (d'ara en avant, LPAC), en l'article 32, determina que l'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat als interessats.  
  
  
Acord  
Ampliar el termini de presentació de la justificació de la convocatòria indicada fins al 20 de desembre de 2018.  
  
València, 13 de novembre de 2018.- La directora general d'Eficiència i Règim Econòmic (p. d. O 9/2017, 19.09; DOGV 8134, 25.09.2017): Carmelina Pla Silvestre.